[{"text_idx": "#000005", "text": "\"Vara veel, pool to\u0308o\u0308d alles tehtud ju,\" vastas naiskonna peatreener Kaido Kaaberma ajakirjanike o\u0303nnesoovide peale. \"Eks o\u0303htul selgub, mis toimub, aga la\u0308heme vo\u0303itlema.\""}, {"text_idx": "#000006", "text": "Poolfinaalis oli Eesti 42:34 parem Itaalia naiskonnast. \"Ma ei u\u0308tleks, et vo\u0303itsime suure u\u0308lekaaluga. See mats\u030c oli kuni lo\u0303puni pingeline,\" nentis Kaaberma. \"Kartsime, et kuskilt vo\u0303ib see ka\u0308risema hakata, aga nii palju ei ka\u0308risenud, lo\u0303puks tuli vo\u0303it koju.\""}, {"text_idx": "#000007", "text": "Esimene mats\u030c ehk veerandfinaal Poolaga algas na\u0308rvilisemalt, aga kuuendas minimats\u030cis to\u0303i Beljajeva Eesti vaid u\u0308he torke kaugusele ja seeja\u0308rel kindlustas ise viimases mats\u030cis vo\u0303idu. \"Olid fraasid, kus pihta ei saadud, aga ta\u0308htis on see, et alla ei antud. Eks see olu\u0308mpia esimene kohtumine olegi nii,\" so\u0303nas Kaaberma. \"Aga tu\u0308drukud oma vaimu ja klassiga said Poolast jagu. Poola oli pa\u0308ris ko\u0303va pa\u0308hkel.\""}, {"text_idx": "#000009", "text": "Poolfinaalis va\u0308hendas Itaalia eelviimases minimats\u030cis vahe neljapunktiliseks, kui Federica Isola oli Beljajevast 11:6 parem, kuid ankrunaisena rajale tulnud Lehis to\u0303i Eestile lo\u0303puks kaheksapunktilise vo\u0303idu. \"Meil praegu ei olegi sellist ankrunaist va\u0308lja kujunenud, nagu oli mo\u0303ned aastad tagasi Irina Embrich. On proovitud u\u0308ht ja on proovitud teist. See u\u0308ks aasta on olnud praktiliselt nullaasta ja kellelgi pole sellist kogemust, et viimast mats\u030ci vehelda,\" arutles Kaaberma. \"Viimastel vo\u0303istlustel oleme proovinud ko\u0303iki kolme tu\u0308drukut viimase mats\u030ci peal ja nad on ko\u0303ik selleks valmis.\""}, {"text_idx": "#000010", "text": "Finaalis la\u0308heb Eesti vastamisi Lo\u0303una-Koreaga, kes alistas 38:29 Hiina. \"Praegu veel rahulolu peale ei saa mo\u0303elda, sest vo\u0303istlus saab la\u0308bi viimase mats\u030ciga. Vo\u0303tame u\u0308he mats\u030ci korraga ja eks me siis vaatame, mis tulemus tuleb,\" so\u0303nas Kaaberma. \"Nagu olen ka o\u0308elnud, siis need seitse naiskonda, kes siia olu\u0308mpiale said \u2013 Hongkong on natuke no\u0303rgem \u2013, on ko\u0303ik vo\u0303rdsed. Eelmisel olu\u0308mpial oli kolm vo\u0303istkonda peajagu u\u0308le. Vo\u0303idab see, kelle vaim on va\u0308rskem ja kes usub rohkem endasse.\""}, {"text_idx": "#000011", "text": "Kuigi poolfinaali ja finaali vahele ja\u0308a\u0308b u\u0308le nelja tunni, ei plaani Eesti naiskond vahepeal vehklemishallist lahkuda. \"Eks mo\u0303tleme, mis tegema hakkame. Oleme siin, olu\u0308mpiaku\u0308lla me kindlasti ei la\u0308he. Puhkame, siis teeme va\u0308ikese soojenduse a\u0308ra ja la\u0308heme Koreale lahingut andma,\" lubas Kaaberma."}, {"text_idx": "#000013", "text": "Kaaberma so\u0303nul paneb ta finaalis ilmselt vehklema ka varuvo\u0303istlejana Tokyosse so\u0303itnud Irina Embrichi, et 41-aastane sportlane ka medali saaks."}, {"text_idx": "#000015", "text": "Raul Rebane: ma\u0308ngud, medalid, mured"}, {"text_idx": "#000016", "text": "Neljapaadile kaasa elanud Lehis: karjusin teist pa\u0308eva oma ha\u0308a\u0308le a\u0308ra!"}, {"text_idx": "#000019", "text": "Novosjolov: nii emotsionaalne ei olnud ka siis, kui vo\u0303itsin oma kullad"}, {"text_idx": "#000021", "text": "Katrina Lehis pa\u0308lvis Tokyo olu\u0308mpiama\u0308ngudel pronksmedali"}, {"text_idx": "#000022", "text": "Tokyo olu\u0308mpia ajakava: eestlased ja parimad palad"}, {"text_idx": "#000023", "text": "Suurbritannia sprindinelik ja\u0308a\u0308b Tokyo OM-ho\u0303bedast ilma"}, {"text_idx": "#000025", "text": "Rasmus Ma\u0308gi meenutas olu\u0308mpiat: selles kogemuses on midagi ha\u0308sti poeetilist"}, {"text_idx": "#000028", "text": "Valgevenesse naasmisest keeldunud sprinter tahab Poolat esindama hakata"}, {"text_idx": "#000029", "text": "Eesti Paralu\u0308mpiakomitee esitles Tokyo paraolu\u0308mpiakoondist"}, {"text_idx": "#000031", "text": "Olu\u0308mpiavo\u0303itja Lehis: kusagil ilma a\u0308ra tundmata ka\u0308ia on va\u0308ga keeruline"}, {"text_idx": "#000032", "text": "Kasahstani president kritiseeris lati alt la\u0308bi jooksnud olu\u0308mpiakoondist"}, {"text_idx": "#000034", "text": "Tokyo olu\u0308mpiama\u0308ngude edukaim medaliriik oli taas USA"}, {"text_idx": "#000035", "text": "Serblased kaitsesid veepallis viie aasta tagust olu\u0308mpiakulda"}, {"text_idx": "#000040", "text": "Kergejo\u0303ustikuametnik sai Aasia ma\u0308ngude vasaraheites viga"}, {"text_idx": "#000046", "text": "25. reitinguturniiri vo\u0303itnud Williams: ja\u0308rsku olen parem ma\u0308ngija, kui arvan"}, {"text_idx": "#000047", "text": "Gauff naasis pa\u0308rast esimest sla\u0308mmivo\u0303itu va\u0308ljakule vo\u0303iduga"}]